钦定古今图书集成/明伦汇编/氏族典/第409卷 > 许进
## 钦定古今图书集成/明伦汇编/氏族典/第409卷 > 许进

按《明外史许进传》：“进字季升，灵宝人。成化二年举进
士，除御史，历按甘肃、山东，皆有声。陈钺激变辽东，为
御史强珍所劾，进亦率同官论之。汪直怒，构珍下狱，
摘进他疏讹字，廷杖之。满三考，迁山东副使。弘治元
年，擢右佥都御史，巡抚大同，与分守中官石岩相讦。
岩征还，进亦谪兖州知府。七年，迁陕西按察使。马文”
升荐为右佥都御史，巡抚甘肃。加副都御史，移抚陕
西。入历户部左、右侍郎。十三年，《火筛》大举犯大同，边
将屡败。敕进与太监金辅、平江伯陈锐御之，无功。言
官劾辅等玩寇，并论进。致仕去。武宗即位，起为兵部
左侍郎。正德元年代刘大夏为尚书。居兵部半岁，改
吏部，加太子少保。进以才见用，能任人。然性通敏。刘
瑾弄权，多所壅格。进不能尽行其意，稍委蛇。而瑾终
恶进。故事，郎中阙，署员外郎，得迁补。进有所推用，瑾
以为非制。进不引咎，三降严旨谯责。不得已请罪，乃
令致仕。未几，坐用雍泰，削其籍。瑾诛，复官。卒。嘉靖五
年谥“襄毅。”子诰、赞，诗、词、论。诗，工部郎中；词，知府。